En middelsstor (ca. 20 millimeter), avlang, ganske fargerik trebukk. Antenner og bein er svarte, hode og pronotum skarpt røde, dekkvingene lyst brungule med svart spiss. Hannens kjever er betydelig forstørrede, sigdformede. Antennene er tynne, betydelig lengre enn kroppen hos hannen, rundt to tredjedeler så lange som kroppen hos hunnen. Pronotum er ovalt med en kraftig tann på hver side. Dekkvingene er jevnbrede, rundede i spåissen, beina nokså lange og slanke.